CELEX: 32019R0667
Language: hr
Date: 2018-12-19 00:00:00
Title: Delegirana uredba Komisije (EU) 2019/667 оd 19. prosinca 2018. o izmjeni Delegirane uredbe (EU) 2015/2205, Delegirane uredbe (EU) 2016/592 i Delegirane uredbe (EU) 2016/1178 radi produljenja datumâ odgode primjene obveze poravnanja za određene ugovore o OTC izvedenicama (Tekst značajan za EGP.)

29.4.2019   
               
               
                  HR
               
               
                  Službeni list Europske unije
               
               
                  L 113/1
               
            
         DELEGIRANA UREDBA KOMISIJE (EU) 2019/667
         оd 19. prosinca 2018.
         o izmjeni Delegirane uredbe (EU) 2015/2205, Delegirane uredbe (EU) 2016/592 i Delegirane uredbe (EU) 2016/1178 radi produljenja datumâ odgode primjene obveze poravnanja za određene ugovore o OTC izvedenicama
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 648/2012 Europskog parlamenta i Vijeća od 4. srpnja 2012. o OTC izvedenicama, središnjoj drugoj ugovornoj strani i trgovinskom repozitoriju (1), a posebno njezin članak 5. stavak 2.,
         budući da:
         
                     (1)
                  
                  
                     Delegiranom uredbom Komisije (EU) 2015/2205 (2), Delegiranom uredbom Komisije (EU) 2016/592 (3) i Delegiranom uredbom Komisije (EU) 2016/1178 (4) utvrđuju se, među ostalim, datumi stupanja na snagu obveze poravnanja za ugovore koji pripadaju vrstama OTC izvedenica navedenima u prilozima tim uredbama.
                  
               
                     (2)
                  
                  
                     Tim uredbama utvrđeni su odgođeni datumi primjene obveze poravnanja za ugovore o OTC izvedenicama koji su sklopljeni između drugih ugovornih strana koje su dio iste grupe i kada jedna druga ugovorna strana ima poslovni nastan u trećoj zemlji, a druga u Uniji. Kako je navedeno u odgovarajućim uvodnim izjavama tih uredaba, ti su odgođeni datumi bili potrebni kako bi se osiguralo da takvi ugovori o OTC izvedenicama ne podliježu obvezi poravnanja prije donošenja provedbenog akta u skladu s člankom 13. stavkom 2. Uredbe (EU) br. 648/2012.
                  
               
                     (3)
                  
                  
                     Zasada još nije donesen provedbeni akt u skladu s člankom 13. stavkom 2. Uredbe (EU) br. 648/2012 u pogledu obveze poravnanja. Stoga bi se primjena obveze poravnanja na ugovore o OTC izvedenicama trebala dodatno odgoditi na određeno razdoblje ili do donošenja tih provedbenih akata.
                  
               
                     (4)
                  
                  
                     Delegiranu uredbu (EU) 2015/2205, Delegiranu uredbu (EU) 2016/592 i Delegiranu uredbu (EU) 2016/1178 trebalo bi stoga na odgovarajući način izmijeniti.
                  
               
                     (5)
                  
                  
                     Početni odgođeni datumi primjene u Delegiranoj uredbi (EU) 2015/2205, Delegiranoj uredbi (EU) 2016/592 i Delegiranoj uredbi (EU) 2016/1178 bili su usklađeni s datumom primjene obveze poravnanja za druge ugovorne strane u četvrtoj kategoriji. Budući da bi se odgođeni datumi primjene trebali dodatno produljiti, to bi se produljenje trebalo primjenjivati i na subjekte u četvrtoj kategoriji.
                  
               
                     (6)
                  
                  
                     Uzimajući u obzir početne odgođene datume primjene i radi osiguranja dosljedne primjene obveze poravnanja za unutargrupne transakcije s datumom početka primjene ove Uredbe, ovaj akt o izmjeni trebao bi stupiti na snagu sljedećeg dana od dana objave u Službenom listu Europske unije.
                  
               
                     (7)
                  
                  
                     Ova Uredba temelji se na nacrtu regulatornih tehničkih standarda koje je Europsko nadzorno tijelo za vrijednosne papire i tržišta kapitala dostavilo Komisiji.
                  
               
                     (8)
                  
                  
                     Europsko nadzorno tijelo za vrijednosne papire i tržišta kapitala provelo je otvorena javna savjetovanja o nacrtu regulatornih tehničkih standarda na kojem se temelji ova Uredba, analiziralo je moguće povezane troškove i koristi te zatražilo mišljenje Interesne skupine za vrijednosne papire i tržišta kapitala osnovane člankom 37. Uredbe (EU) br. 1095/2010 Europskog parlamenta i Vijeća (5),
                  
               DONIJELA JE OVU UREDBU:
         
            Članak 1.
            Izmjena Delegirane uredbe (EU) 2015/2205
            U članku 3. stavku 2. Delegirane uredbe (EU) 2015/2205 prvi podstavak zamjenjuje se sljedećim:
            
               
                  „2.   Odstupajući od stavka 1., u pogledu ugovora koji pripadaju vrsti OTC izvedenica navedenoj u Prilogu i koji su sklopljeni između drugih ugovornih strana koje su dio iste grupe i kada jedna druga ugovorna strana ima poslovni nastan u trećoj zemlji, a druga u Uniji, obveza poravnanja proizvodi učinke:
                  
                              (a)
                           
                           
                              21. prosinca 2020. ako nije donesena odluka o istovrijednosti na temelju članka 13. stavka 2. Uredbe (EU) br. 648/2012 za potrebe članka 4. te uredbe kojom su obuhvaćeni ugovori o OTC izvedenicama iz Priloga ovoj Uredbi u pogledu relevantne treće zemlje; ili
                           
                        
                              (b)
                           
                           
                              kasnijeg od sljedećih datuma ako je donesena odluka o istovrijednosti na temelju članka 13. stavka 2. Uredbe (EU) br. 648/2012 za potrebe članka 4. te uredbe kojom su obuhvaćeni ugovori o OTC izvedenicama iz Priloga ovoj Uredbi u pogledu relevantne treće zemlje:
                              
                                          i.
                                       
                                       
                                          60 dana od dana stupanja na snagu odluke donesene na temelju članka 13. stavka 2. Uredbe (EU) br. 648/2012 za potrebe članka 4. te uredbe kojom su obuhvaćeni ugovori o OTC izvedenicama iz Priloga ovoj Uredbi u pogledu relevantne treće zemlje;
                                       
                                    
                                          ii.
                                       
                                       
                                          datum od kojeg obveza poravnanja proizvodi učinke na temelju stavka 1.”
                                       
                                    
                        
            
         
         
            Članak 2.
            Izmjena Delegirane uredbe (EU) 2016/592
            U članku 3. stavku 2. Delegirane uredbe (EU) 2016/592 prvi podstavak zamjenjuje se sljedećim:
            
               
                  „2.   Odstupajući od stavka 1., u pogledu ugovora koji pripadaju vrsti OTC izvedenica navedenoj u Prilogu i koji su sklopljeni između drugih ugovornih strana koje su dio iste grupe i kada jedna druga ugovorna strana ima poslovni nastan u trećoj zemlji, a druga u Uniji, obveza poravnanja proizvodi učinke:
                  
                              (a)
                           
                           
                              21. prosinca 2020. ako nije donesena odluka o istovrijednosti na temelju članka 13. stavka 2. Uredbe (EU) br. 648/2012 za potrebe članka 4. te Uredbe kojom su obuhvaćeni ugovori o OTC izvedenicama iz Priloga ovoj Uredbi u pogledu relevantne treće zemlje; ili
                           
                        
                              (b)
                           
                           
                              kasnijeg od sljedećih datuma ako je donesena odluka o istovrijednosti na temelju članka 13. stavka 2. Uredbe (EU) br. 648/2012 za potrebe članka 4. te Uredbe kojom su obuhvaćeni ugovori o OTC izvedenicama iz Priloga ovoj Uredbi u pogledu relevantne treće zemlje:
                              
                                          i.
                                       
                                       
                                          60 dana od dana stupanja na snagu odluke donesene na temelju članka 13. stavka 2. Uredbe (EU) br. 648/2012 za potrebe članka 4. te uredbe kojom su obuhvaćeni ugovori o OTC izvedenicama iz Priloga ovoj Uredbi u pogledu relevantne treće zemlje;
                                       
                                    
                                          ii.
                                       
                                       
                                          datum od kojeg obveza poravnanja proizvodi učinke na temelju stavka 1.”
                                       
                                    
                        
            
         
         
            Članak 3.
            Izmjena Delegirane uredbe (EU) 2016/1178
            U članku 3. stavku 2. Delegirane uredbe (EU) 2016/1178 prvi podstavak zamjenjuje se sljedećim:
            
               
                  „2.   Odstupajući od stavka 1., u pogledu ugovora koji pripadaju vrsti OTC izvedenica navedenoj u Prilogu i koji su sklopljeni između ugovornih strana koje su dio iste grupe i kada jedna ugovorna strana ima poslovni nastan u trećoj zemlji, a druga u Uniji, obveza poravnanja proizvodi učinke:
                  
                              (a)
                           
                           
                              21. prosinca 2020. ako nije donesena odluka o istovrijednosti na temelju članka 13. stavka 2. Uredbe (EU) br. 648/2012 za potrebe članka 4. te uredbe kojom su obuhvaćeni ugovori o OTC izvedenicama iz Priloga ovoj Uredbi u pogledu relevantne treće zemlje; ili
                           
                        
                              (b)
                           
                           
                              kasnijeg od sljedećih datuma ako je donesena odluka o istovrijednosti na temelju članka 13. stavka 2. Uredbe (EU) br. 648/2012 za potrebe članka 4. te uredbe kojom su obuhvaćeni ugovori o OTC izvedenicama iz Priloga ovoj Uredbi u pogledu relevantne treće zemlje:
                              
                                          i.
                                       
                                       
                                          60 dana od dana stupanja na snagu odluke donesene na temelju članka 13. stavka 2. Uredbe (EU) br. 648/2012 za potrebe članka 4. te uredbe kojom su obuhvaćeni ugovori o OTC izvedenicama iz Priloga ovoj Uredbi u pogledu relevantne treće zemlje;
                                       
                                    
                                          ii.
                                       
                                       
                                          datum od kojeg obveza poravnanja proizvodi učinke na temelju stavka 1.”
                                       
                                    
                        
            
         
         
            Članak 4.
            Stupanje na snagu
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 19. prosinca 2018.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 201, 27.7.2012., str. 1.
         
         
            (2)  Delegirana uredba Komisije (EU) 2015/2205 оd 6. kolovoza 2015. o dopuni Uredbe (EU) br. 648/2012 Europskog parlamenta i Vijeća u pogledu regulatornih tehničkih standarda za obvezu poravnanja (SL L 314, 1.12.2015., str. 13.).
         
            (3)  Delegirana uredba Komisije (EU) 2016/592 оd 1. ožujka 2016. o dopuni Uredbe (EU) br. 648/2012 Europskog parlamenta i Vijeća u pogledu regulatornih tehničkih standarda za obvezu poravnanja (SL L 103, 19.4.2016., str. 5.).
         
            (4)  Delegirana uredba Komisije (EU) 2016/1178 оd 10. lipnja 2016. o dopuni Uredbe (EU) br. 648/2012 Europskog parlamenta i Vijeća u pogledu regulatornih tehničkih standarda za obvezu poravnanja (SL L 195, 20.7.2016., str. 3.).
         
            (5)  Uredba (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (SL L 331, 15.12.2010., str. 84.).